— 153 — 



dist-il , la porte. » Le portier vint à la porte, et quant il vit le bon 

 home, si ne le conutmie, ains li demanda qui il estoit. «Je sui, 

 dist-il, 1 moines de léans; si voil léans entrer. » « Si m'aïst Diex, 

 dist li portier, vous n'estes mie moines de céans. Quant issistes 

 vos de céans? » Il respondisl : « Je hui matin , « Si m'aïst Diex, dist 

 li portiers, je ne vos connois mie à moine de céans! » 



Quand li prodom oï ce , si fu tos esbahis et esperdus. « Faites- 

 moi , fait-il , venir le portier; car vos n'estes mie portier de céans. » 

 Li portier respondi : « Céans n'a portier se moi non ; et vous me 

 samblés 1 home qui n'estes mie bien assenés, quant vous vous 

 faites moines de céans. » « Si sui, dist-il, voir; faites-moi venir l'abé 

 et le prieus ; si parlerai à els. » L'abés et li prieus vinrent à la porte ; 

 mes il nés connut mie. « Que demandés vous, font-il , beau sire? » 

 «Je demande, dist-il, l'abé et le prieus de chéans : n'est ce ci li 

 abéie de c'est S 1 (si noma le saint de l'abeie.) » « Oil , dit le por- 

 tier. » « Dont sui je moine de céans. » 



Atant li abés et li prieus li demandent : « Que demandes vous , 

 beau sire! » «Je demande, dist-il, l'abé et le prieus de céans; à qui 

 je voil parler. » « Cesomes nous ; véés-nous ci. » « Non estes, dist le 

 bons hom. Je ne vous vis oncques mais. » « Quel abé et quel prieus 

 demandés vous donques? et qui connoissiés vous céans? » « Je dé- 

 niant, fait il, 1 abé et î prieus ki ensi orentànon. » 



Et quant il oïrent ce, si connurent bien les nons de cels. Si li 

 disent: «Bons hom, cels que vous demandés, sont mort, passé a 

 iii c ans! ore gardés u vous avez esté et dont vous venés, et que de- 

 mandés ? » 



Dont s'aperchut li bons hom de la merveille que Diex li avoit 

 faite par l'oiselet, et com gent il l'avoit mené fors de s' abéie. Dont 

 • s'aperchut-il que N. S. D. li avoit mostré une partie de la joie que 

 li ami de Dieu auront es chieus. Si s'esmerveilla moult de ce que 

 ecc ans ne s'estoit esveillés, ne n'avoit vesteure usée ne solers de- 

 peciés, Dont l'enmenèrent li abés et li prieus por obédience. 

 Quant il furent en chapitèle, que il lor reconeust la vérité de 

 la chose où il avoit esté, et comment, dont lor conta li bons 

 hom tote s'aventure de chief en chief. 



Seignor et dames, ore esgardés com est grans li beautés et la 

 dolçors que N. S. D. donc à ses amis es ciels, quant la beauté de 

 cel honorable angèle qui aparut au bon homme en semblance 

 d'oiscil, et li chans fut si bons et si dois, qne li bon hom qui l'es- 



